(Update)SAN FERNANDO CITY, La Union - Natalged itan ti kasasaad dagiti dua a mangngalap nga immuna a naipadamag a mapukpukaw iti taaw a paset ti Aringay, La Union.
Iti pannakiuman ti Bombo Radyo La Union ken ni Roque Milanes, impakaammona a nakaawiden ti 32-anyos nga anakna a ni Reggie Milanes ken ti kumpare daytoy a ni Sonny Negollos, agpada a residente iti Barangay Casataan iti ili ti Sto. Tomas itay alas-10:30 iti agsapa.
Naamuan a saan a nakaawid dagiti dua gapu ta nasangpetan ida ti napigsa a tudo iti tengnga ti baybay ken nasaplitan pay iti napigsa a dalluyon ti naglugananda isu a nadadael ti makina daytoy.
Segun ken ni Milanes, namnamaenda a makasangpet dagiti dua alas-10:00 idi rabii ngem gapu ta awanda pay agingga itay agsapa ket nagdanagen dagitoy.
Dagus met laeng a nasakaran dagiti dua babaen kadagiti residente a nagaramat iti bangka dagitoy.
Apaman a nasarakan ket naamuan nga agkakapuy dagiti dua a mangngalap gapu iti nalaus a pannakabisinda iti tengnga ti taaw.
Dagus met a nagyaman dagidi dua kadagiti nangtulong kadakuada tapno maispal iti peggad ngfa intunda ti kinadakes ti panawen.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn